B4-1046, 1053, 1069, 1078 και 1088/97

Ψήφισμα σχετικά με τη Νιγηρία

Το Ευρωπαϊκό Κοινοβούλιο,

- έχοντας υπόψη την Κοινή Θέση 95/544/ΚΕΠΠΑ της 4ης Δεκεμβρίου 1995 όπως καθορίσθηκε από το Συμβούλιο βάσει του άρθρου Ι.2 της Συνθήκης για την Ευρωπαϊκή Ένωση, σχετικά με τη Νιγηρία ((ΕΕ L 309 της 21.12.1995, σελ. 1)),

- έχοντας υπόψη τις απόφασεις του Συμβουλίου της 28ης Νοεμβρίου 1997, σχετικά με την παράταση της ισχύος της προαναφερθείσας κοινής θέσης ((ΕΕ L 338 της 9.12.1997, σελ. 8)) και σχετικά με την εφαρμογή της ((ΕΕ L 338 της 9.12.1997, σελ. 7)),

- έχοντας υπόψη τα προηγούμενα ψηφίσματά του σχετικά με τη Νιγηρία,

A. υπενθυμίζοντας ότι η διαδικασία για την αποκατάσταση της δημοκρατίας στη Νιγηρία διεκόπη βιαίως το 1993 με την ακύρωση των προεδρικών εκλογών και την εγκατάσταση στρατιωτικού καθεστώτος υπό τον στρατηγό Abacha,

Β. ανησυχώντας έντονα για τις επανειλημμένες παραβιάσεις των ανθρωπίνων δικαιωμάτων του καθεστώτος της Νιγηρίας και τούτο παρά τις διεθνείς πιέσεις με σκοπό την αποκατάσταση της δημοκρατίας, της ανεξαρτησίας, του συστήματος απονομής δικαιοσύνης, του κράτους δικαίου, της ελευθεροτυπίας και του σεβασμού των ανθρωπίνων δικαιωμάτων,

Γ. θορυβημένο από τον θάνατο του στρατηγού Shehu Musa Yar' Adua, που επήλθε κατά τη φυλάκισή του ως πολιτικού κρατούμενου, δεδομένου ότι ο κύριος Yar' Adua ήταν ένας από τους σημαντικότερους πολιτικούς αντιπάλους του καθεστώτος ο οποίος εκρατείτο υπό απάνθρωπες συνθήκες από το 1995,

Δ. εκφράζοντας την έντονη ανησυχία του για τις συνθήκες φυλάκισης των πολιτικών κρατουμένων και για τη διαρκή καταπίεση, τις διώξεις και τη σύλληψη μελών της δημοκρατικής αντιπολίτευσης,

Ε. εκτιμώντας ότι στις 28 Νοεμβρίου 1997 το Συμβούλιο περιορίστηκε να παρατείνει κατά ένα έτος τις κυρώσεις εις βάρος της Νιγηρίας παρά τη διαπίστωση ότι οι εν λόγω κυρώσεις είχαν παραβιασθεί εν μέρει και δεν ήσαν πλέον αποτελεσματικές και ανησυχώντας λόγω της παραβίασης των κυρώσεων αυτών προς όφελος ορισμένων εταιριών πετρελαίου που είναι εγκατεστημένες στη Νιγηρία,

ΣΤ. εκφράζοντας τη λύπη του διότι το επίπεδο οικονομικής ευμάρειας της Νιγηρίας το οποίο οφείλεται στα πλούσια κοιτάσματα πετρελαίου συνεργεί στο να επιδεικνύει η διεθνής κοινότητα ένοχη επιείκια προς αυτήν,

Ζ. εκφράζοντας τη λύπη του διότι έγινε κάποια εξαίρεση προκειμένου να επιτραπεί η συμμετοχή της Νιγηρίας στο Παγκόσμιο Κύπελλο Ποδοσφαίρου και ότι, με τον τρόπο αυτό χάθηκε μια ευκαιρία επηρεασμού της πολιτικής της Νιγηρίας στο θέμα των ανθρωπίνων δικαιωμάτων,

1. καταδικάζει εκ νέου το στρατιωτικό καθεστώς της Νιγηρίας το οποίο συνεχίζει να παραβιάζει συστηματικά τα θεμελιώδη ανθρώπινα δικαιώματα συνεχίζοντας να καταπιέζει τους αντιπάλους του και όλες τις δημοκρατικές δυνάμεις της χώρας[semigr ]

2. σημειώνει ότι οι κυρώσεις που έχουν επιβληθεί από την Ευρωπαϊκή Ένωση κατά της Νιγηρίας δεν απεδείχθησαν πραγματικά αποτελεσματικές, και καλεί κατά συνέπεια την Ευρωπαϊκή Ένωση και τα κράτη μέλη να επαγρυπνούν ως προς το εάν οι εν λόγω κυρώσεις εφαρμόζονται πράγματι[semigr ]

3. επαναλαμβάνει ότι η επιβολή διεθνούς εμπάργκο επί του πετρελαίου αποτελεί το αποτελεσματικότερο όργανο για την αποστέρηση της στρατιωτικής χούντας από την κυριότερη πηγή εισοδημάτων και τον εξαναγκασμό των νιγηριανών αρχών να αποκαταστήσουν τη δημοκρατία[semigr ]

4. απευθύνει έκκληση προς τα κράτη μέλη να μη χορηγούν θεώρηση διαβατηρίου στα μέλη του νιγηριανού καθεστώτος, και να λάβουν τα απαραίτητα μέτρα για το πάγωμα των τραπεζικών λογαριασμών τους και να αναγνωρίζουν το καθεστώς των προσφύγων στους εξόριστους νιγηριανούς που αντιτίθενται στο στρατιωτικό καθεστώς[semigr ]

5. ζητεί επιμόνως από τη νιγηριανή κυβέρνηση την απελευθέρωση όλων των πολιτικών κρατουμένων, περιλαμβανομένων των Moshood Abiola, Olusegun Obansanjo, Frank Kokori, Beko Rasnome-Kuti και Ogana Ifowodo[semigr ]

6. ζητεί επιμόνως από τη νιγηριανή κυβέρνηση να αποσύρει τις κατηγορίες που απηύθυνε στον κάτοχο του βραβείου Νόμπελ λογοτεχνίας Wole Soyinka και να του επιτρέψει να επιστρέψει στη χώρα του χωρίς το φόβο αντιποίνων[semigr ]

7. επιμένει ιδιαίτερα να ληφθούν ενισχυμένα μέτρα προστασίας του περιβάλλοντος, ειδικότερα στις ζώνες εξόρυξης του πετρελαίου[semigr ]

8. χαιρετίζει το ψήφισμα της Επιτροπής Ανθρωπίνων Δικαιωμάτων των Ηνωμένων Εθνών για τη Νιγηρία και ζητεί από τον ΟΗΕ να ορίσει ειδικό εισηγητή για τη χώρα αυτή[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τον Γενικό Γραμματέα των Ηνωμένων Εθνών, τις νιγηριανές αρχές, τον Γενικό Γραμματέα του ΟΑΕ και τους αντιπροέδρους της Συνέλευσης Ίσης Εκπροσώπησης ΑΚΕ-ΕΕ.